Държавен вестник, бр. 10, 2006 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  10
Раздел V
Производствени норми в семенищата
Чл. 58. (1) При изготвяне на плана за произ-
водство на фиданки (приложение № 2) и за оп-
ределяне необходимостта от прореждане на
фиданките в семенищата се използват норми-
те, посочени в приложение № 6.
(2) Посевът се извършва, като се спазва по-
севната норма, указана в семеконтролното сви-
детелство на всяка партида.
(3) Не се допуска естествен отпад, по-голям
от 20 %.
Г л а в а  с е д м а
ВЕГЕТАТИВНО ПРОИЗВОДСТВО НА
ФИДАНКИ
Раздел I
Общи положения
Чл. 59. (1) Вегетативното размножаване се
използва в горските разсадници с главна цел
сортово, формово и клоново производство на
фиданки.
(2) Според биологичните особености на вида
се използва един от следните методи за вегета-
тивно размножаване:
1. автовегетативно—чрез вкореняване на
части от растения;
2. хетеровегетативно—чрез присаждане.
(3) За производство на фиданки по вегетати-
вен път в разсадника може да се създават и
вкоренилища, хладни и отопляеми парници,
отдел за присаждане, маточници и др.
Чл. 60. За вегетативното производство на фи-
данки за залесяване в горския фонд се използват
репродуктивни материали, произхождащи от ба-
зови източници, които отговарят на изисквания-
та за добив от категориите “селекциониран”, “ока-
чествен” и “изпитан” и са регистрирани в регис-
търа на горската семепроизводствена база (при-
ложение № 2 от Наредба № 5 за производство и
търговия на горски репродуктивни материали).
Раздел II
Добиване, съхранение и вкореняване на
части от растения
Чл. 61. (1) Резниците се вкореняват във ве-
гетативния отдел, устроен с вкоренилища, хлад-
ни или отопляеми парници и др.
(2) Подготовката на вкоренилището включ-
ва почистване и изравняване на площта, есенно
наторяване и дълбока оран, пролетно подрав-
няване и повърхностна обработка на почвата.
Чл. 62. (1) Вкореняването на зрели стъбле-
ни резници се използва при видове със способ-
ност да залагат коренови зачатъци.
(2) Резниците се добиват през периода на
есенно-зимния покой, а съхранението и тран-
спортирането им съгласно чл. 50, ал. 2 и 3 от
Наредба № 7 за условията и реда за определя-
нето на източниците от горската семепроиз-
водствена база, събирането и добива на реп-
родуктивни материали, предназначени за ле-
совъдски цели, и тяхното окачествяване, вклю-
чително и от внос.
(3) Засаждат се здрави резници, прясно от-
рязани или извадени от хранилището непосред-
ствено преди засаждането, като се предпазват
от просушаване.
(4) Схемите за засаждане на резниците са
1,5—1,8 m Ч 0,15—0,50 m (според биологията
на вида, формата, сорта или клона и целта на
производството) и съобразно с използваната
техника.
Чл. 63. (1) Вкореняването на зелени стъбле-
ни резници се прилага за трудновкореняващи
се чрез зрели и коренови резници видове.
(2) Резниците се добиват при спазване на
следните изисквания:
1. използват се едногодишни леторасли от
млади растения (1—10-годишни) и по изключе-
ние от по-възрастни донори;
2. добиват се от средата на май до началото
на август според вида и степента на вдървеня-
ване;
3. нарязват се непосредствено преди засаж-
дането, като от добива на летораслите до за-
саждането на резниците не трябва да се допуска
просушаването им.
(3) Резниците се засаждат на дълбочина 1—
5 cm при схеми 5—10 сm Ч 5—10 сm.
(4) Долните краища на резниците могат да
се дезинфекцират.
(5) Зелените резници се вкореняват в отоп-
ляеми или хладни парници при следните опти-
мални условия:
1. температура на въздуха 18—30 °С и на суб-
страта—22—30 °С;
2. относителна влажност на въздуха 80—100 %;
3. влажност на субстрата 60—70 % от пълна-
та влагоемност—поддържани чрез мъглуване;
4. осигуряване на разсеяна светлина.
(6) Грижите включват поддържане на усло-
вията по ал. 5 чрез проветряване, засенчване и
охлаждане и постепенно закаляване в края на
парниковото отглеждане.
(7) Вкоренените резници се пикират през
есента или пролетта на открито, след формира-
не на първите разклонения по корените.
Чл. 64. Стъблените резници от иглолистни
видове могат да се добиват през вегетационния
период или по време на покоя, вкореняват се по
изискванията за зелените резници, като се дър-
жи сметка за следните особености:
1. добиват се от едногодишни клонки от
първи и втори ред, предимно “на пета” от по-
стара дървесина;
2. при видове с плагиотропизъм се използ-
ват само връхните части на летораслите;
3. иглолистата и разклоненията в основата на
резниците се отстраняват на 2—5 cm дължина;
4. ако фиданките се доотглеждат на място,
засаждането е при гъстота 200—250 броя на 1 m2,
а ако ще се пикират—по 400—500 броя на 1 m2.